·Bioloģiskie produkti, ko importē ES: nepārstrādāti lauksaimniecības produkti, kas ražoti Čīlē, un pārstrādāti lauksaimniecības produkti izmantošanai pārtikā, kas Čīlē pārstrādāti, izmantojot bioloģiski audzētas sastāvdaļas, kuras ražotas Čīlē vai kuras Čīlē importētas vai nu no ES, vai no trešās valsts tādā režīmā, ko ES ir atzinusi par līdzvērtīgu.

Minētās atzīšanas tvērums attiecībā uz bioloģiskajiem produktiem, ko ES importē no Čīles, un bioloģiskajiem produktiem, kurus Čīlē importē no ES, ir noteikts nolīguma 4. pantā un I un II pielikumā.

Saskaņā ar ES tiesisko regulējumu bioloģisko produktu importam no jebkuras atzītas trešās valsts piemēro oficiālas kontroles, tostarp visu sūtījumu dokumentu pārbaudes, izlases veidā veiktas identitātes pārbaudes un fiziskas pārbaudes atkarībā no neatbilstības iespējamības. Visas aizdomas par neatbilstību tiek paziņotas attiecīgās trešās valsts kompetentajai iestādei, lūdzot veikt izmeklēšanu un ziņot par attiecīgā produkta bioloģisko statusu. Atkarībā no šā procesa rezultātiem produktus var laist vai nelaist tirgū kā bioloģiskus produktus.

Saskaņā ar ES jauno tiesisko regulējumu par bioloģisko ražošanu un bioloģisko produktu marķēšanu, kuru sāka piemērot 2022. gada 1. janvārī, produktu, kas ietilpst Regulas (ES) 2018/848 darbības jomā, var importēt no trešās valsts, lai to laistu tirgū, ja:

Turpmākajā tabulā ir sniegts pārskats par to produktu kategorijām, kuru līdzvērtību ES ir piešķīrusi Šveicei.

Produktu kategorija Piezīmes Nepārstrādāti augu produkti Izņemot produktus, kas ražoti pārejas periodā Dzīvi dzīvnieki un nepārstrādāti dzīvnieku produkti Pārstrādāti lauksaimniecības produkti, ko izmanto pārtikā Izņemot produktus, kuru sastāvā ir kāda lauksaimniecības izcelsmes sastāvdaļa, kas ražota pārejas periodā Pārstrādāti lauksaimniecības produkti, ko izmanto par barību Izņemot produktus, kuru sastāvā ir kāda lauksaimniecības izcelsmes sastāvdaļa, kas ražota pārejas periodā Veģetatīvās pavairošanas materiāls un sēklas audzēšanai

Lai no Šveices ES varētu importēt nepārstrādātus bioloģiskos produktus, tiem jābūt ražotiem Šveicē. Pārstrādātiem lauksaimniecības produktiem, kurus ES importē no Šveices, jābūt pārstrādātiem Šveicē, izmantojot sastāvdaļas, kas audzētas Šveicē vai kas Šveicē importētas vai nu no Savienības, vai no trešās valsts, attiecībā uz kuru Šveice ir atzinusi, ka produkti minētajā trešā valstī ir ražoti un kontrolēti saskaņā ar noteikumiem, kas ir līdzvērtīgi Šveices tiesību aktos paredzētajiem noteikumiem. Tādus pašus nosacījumus attiecīgi piemēro produktiem, ko Šveicē importē no ES.

2.3.ES un Apvienotā Karaliste

ES un Apvienotā Karaliste savu bioloģiskās ražošanas sistēmu līdzvērtību ir savstarpēji atzinušas Tirdzniecības un sadarbības nolīgumā (TSN), kas parakstīts 2020. gada 30. decembrī un ko piemēro no 2021. gada 1. janvāra. Minētās atzīšanas tvērums attiecībā uz bioloģiskajiem produktiem, ko ES importē no Apvienotās Karalistes, un bioloģiskajiem produktiem, kurus Apvienotajā Karalistē importē no ES, ir noteikts attiecīgi TSN 14. pielikuma 14-A un 14-B papildinājumā un ir vienāds.

Produktu kategorijas Piezīmes Nepārstrādāti augu produkti Dzīvi dzīvnieki vai nepārstrādāti dzīvnieku produkti Ietver medu Akvakultūras produkti un jūras aļģes Pārstrādāti lauksaimniecības produkti, ko izmanto pārtikā Pārstrādāti lauksaimniecības produkti, ko izmanto par barību Sēklas un pavairošanas materiāls

Lai no Apvienotās Karalistes ES varētu importēt nepārstrādātus bioloģiskos produktus, tiem jābūt ražotiem Apvienotajā Karalistē. Pārstrādātiem lauksaimniecības produktiem, ko importē ES, jābūt pārstrādātiem Apvienotajā Karalistē, izmantojot sastāvdaļas, kuras audzētas vai importētas Apvienotajā Karalistē saskaņā ar tās normatīvajiem aktiem. Tādus pašus nosacījumus attiecīgi piemēro produktiem, ko Apvienotajā karalistē importē no ES.

3.Līdzvērtība saskaņā ar Regulas (EK) Nr. 834/2007 33. panta 2. punktu

Saskaņā ar Regulas (EK) Nr. 834/2007 33. panta 2. punktu ES ir vienpusēji atzinusi, ka šādu vienpadsmit trešo valstu bioloģiskās ražošanas sistēma ir līdzvērtīga ES sistēmai: Kanāda, Izraēla, Japāna, Jaunzēlande, Tunisija, Korejas Republika, Amerikas Savienotās Valstis, Argentīna, Austrālija, Kostarika un Indija. Šāda atzīšana var attiekties tikai uz konkrētām produktu kategorijām, kā norādīts turpmāk. Arī Kanāda, Izraēla, Japāna, Jaunzēlande, Tunisija, Korejas Republika un Amerikas Savienotās Valstis ir vienpusēji atzinušas, ka ES sistēma ir līdzvērtīga to sistēmai.

Ar minētajām trešām valstīm notiek regulāra informācijas apmaiņa, tostarp par to uzraudzības un pārraudzības darbībām un par ražošanas standartu un kontroles pasākumu atjauninājumiem, kā arī par jebkādām aizdomām par pārkāpumiem, kas var tikt konstatēti veikto kontroļu ietvaros.

Pēdējā trešā valsts, kurai, pamatojoties uz Regulas (EK) Nr. 834/2007 33. panta 2. punktu, tika piešķirts līdzvērtīgums, bija Korejas Republika, kas 2015. gadā tika atzīta attiecībā uz pārstrādātiem lauksaimniecības produktiem, ko izmanto pārtikā. Arī Korejas Republika piešķīra Eiropas Savienībai līdzvērtīgumu ar tādu pašu tvērumu.

Jaunākais grozījums saistībā ar trešās valsts līdzvērtības atzīšanas paplašināšanu, pamatojoties uz Regulas (EK) Nr. 834/2007 33. panta 2. punktu, attiecās uz Kanādu. 2016. gadā Kanādas atzīšana tika paplašināta, attiecinot to arī uz bioloģisko vīnu, kā arī uz pārtikā un barībā izmantojamiem pārstrādātiem produktiem ar importētām bioloģiskajām sastāvdaļām. Arī Kanāda paplašināja ES atzīšanu ar tādu pašu tvērumu.

2021. gadā Komisija veica pasākumus, kas saistīti ar Indijai piešķirto līdzvērtību. Pēc tam, kad lielā skaitā sūtījumu no Indijas tika atklāta kontaminācija ar neatļautiem produktiem, minētās kontaminācijas gadījumos iesaistītās kontroles institūcijas nereaģēja uz kontroles sistēmas atteices pamatcēloņiem un minētās kontroles institūcijas un kompetentā iestāde veica neatbilstīgus korektīvos pasākumus, kā arī netika ievērots Indijai piešķirtās atzīšanas tvērums, no Indijas kompetentās iestādes atzīto un uzraudzīto kontroles institūciju saraksta tika svītrotas piecas kontroles institūcijas.

Saskaņā ar Regulas (ES) 2018/848 48. panta 1. punktu minēto trešo valstu atzīšanas termiņš beidzas 2026. gada 31. decembrī. Padome ir pilnvarojusi Komisiju sākt sarunas ar minētajām valstīm, lai noslēgtu bioloģisko produktu tirdzniecības nolīgumus. Iesaistītās 11 trešās valstis ir attiecīgi informētas, un tiks sāktas sarunas.

Turpmākajās apakšiedaļās ir sniegta informācija par 11 trešām valstīm, ko saskaņā ar Regulas (EK) Nr. 834/2007 33. panta 2. punktu ES vienpusēji atzinusi par tādām, kuru bioloģiskās ražošanas sistēma ir līdzvērtīga ES sistēmai, un ir norādītas arī produktu kategorijas un attiecīgā gadījumā papildu skaidrojumi par minēto atzīšanu.

3.1.Argentīna

Produktu kategorija Piezīmes Nepārstrādāti augu produkti A – Dzīvi dzīvnieki vai nepārstrādāti dzīvnieku produkti B – Pārstrādāti lauksaimniecības produkti, ko izmanto pārtikā (nav iekļauts vīns un raugs) D – Veģetatīvās pavairošanas materiāls un sēklas audzēšanai F –

Izcelsme: A, B un F kategorijas produkti, kas audzēti Argentīnā, un D kategorijas produkti, kas Argentīnā pārstrādāti, izmantojot bioloģiski audzētas sastāvdaļas, kuras audzētas Argentīnā.

3.2.Austrālija